**РЕШЕНИЯ**

**НА ИЗВЪНРЕДНО ОБЩО СЪБРАНИЕ НА**

**„ИНДУСТРИАЛЕН ХОЛДИНГ БЪЛГАРИЯ“ АД,**

**ПРОВЕДЕНО НА 19.02.2018 Г.**

**1. Вземане на решение за увеличаване на капитала на Дружество на основание чл.113, ал.2, т.2 от ЗППЦК, във връзка с чл.195 от ТЗ, във връзка с условията по емисия конвертируеми облигации, издадени от „Индустриален холдинг България” АД, ISIN код BG2100003156.**

***Решение:*** *Общото събрание на акционерите приема решение, с цел осигуряване на правата на притежателите на конвертируеми облигации, издадени от „Индустриален холдинг България“ АД, ISIN код BG2100003156, да превърнат облигациите си в акции и във връзка с условията по емисията конвертируеми облигации, капиталът на Дружеството да бъде увеличен, на основание чл. 195 от ТЗ, с до 49 999 600 /четиридесет и девет милиона деветстотин деветдесет и девет хиляди и шестстотин/ лева чрез издаване на до 49 999 600 /четиридесет и девет милиона деветстотин деветдесет и девет хиляди и шестстотин/ броя обикновени, поименни, безналични акции с право на глас.*

*Увеличението на капитала да се извърши чрез конвертиране на до 499 996 /четиристотин деветдесет и девет хиляди деветстотин деветдесет и шест/ броя безналични, лихвоносни, конвертируеми, свободно прехвърляеми и необезпечени облигации, с номинална и емисионна стойност 100 /сто/ лева всяка, в до 49 999 600 /четиридесет и девет милиона деветстотин деветдесет и девет хиляди и шестстотин/ броя обикновени, поименни, безналични акции с право на глас, всяка с номинална стойност 1 /един/ лев и емисионна стойност 1 /един/ лев, при изявено желание за конвертиране от страна на облигационерите.*

**2. Промени в Устава на Дружеството.**

***Решение:*** *Общото събрание на акционерите приема промени в Устава на Дружеството, както следва:*

*1. В чл.12а, ал.1:*

* *датата „04.12.2014 г.” се замества с датата „19.02.2018 г.”.;*
* *определения лимит от „до 120 000 000 /сто и двадесет милиона/ лева“ се променя на „до 150 000 000 /сто и петдесет милиона/ лева“.*

*Текстът на чл. 12а, ал. 1 от Устава на дружеството придобива следната редакция:*

*„В срок до 5 /пет/ години, считано от 19.02.2018 г., на основание чл.196 от Търговския закон, Управителния съвет, след одобрение на Надзорния съвет може да приема решения за увеличаване на вписания капитал на Дружеството до 150 000 000 /сто и петдесет милиона/ лева чрез издаване на нови безналични поименни акции, включително и с цел осигуряване правата на притежателите на конвертируеми облигации да превърнат облигациите си в акции.“*

*2. В параграф 2 от Заключителните разпоредби след израза „и с решение на Общото събрание на Дружеството, проведено в град София на 24.06.2015 г.“ се поставя запетая и се добавя израза „и с решение на Общото събрание на Дружеството, проведено в град София на 19.02.2018 г.”*